Un groaznic accident rutier s-a petrecut în noaptea de sâmbătă spre duminică, după miezul nopții, în localitatea nemțeană Borca, vecină cu județul nostru. Accidentul s-a produs pe DN 17 B, care vine dinspre localitatea suceveană Broșteni.
Trei tineri au murit în accidentul de o violență extremă. Un tânăr din Suceava a murit în acest accident iar alți trei au fost răniți.
Două mașini care circulau una după alta cu mare viteză s-au ciocnit și au intrat în curțile unor case din Borca, trecând prin garduri și temelii din beton. Inclusiv o construcție a fost distrusă de una din mașinile scăpate de sub control.
În noaptea de 31 martie, în jurul orei 00:40, polițiștii din cadrul Serviciului Rutier Neamț au fost sesizați cu privire la producerea unui eveniment rutier, pe DN 17B, în localitatea Borca.
În urma verificărilor efectuate de polițiști a rezultat faptul că, în timp ce un tânăr în vârstă de 23 ani conducea un vehicul pe DN 17B, din direcția Poiana Largului spre Borca, nu ar fi păstrat o distanță de siguranță față de autoturismul ce se deplasa în fața sa, condus de un tânăr de 18 ani, din județul Suceava intrând în coliziune cu acesta.
În urma impactului ambele autoturisme au părăsit partea carosabilă, răsturnându-se în curtea a două imobile.
"În urma evenimentului rutier a rezultat decesul conducătorului auto, în vârstă de 23 de ani și al unui pasager, în vârstă de 17 ani, ambii din același autoturism, din Poiana Teiului, precum și al unui pasager în vârstă de 18 ani, din al doilea autoturism, din județul Suceava", a transmis Poliția Neamț.
Au mai fost răniți conducătorul auto de 18 ani și a altor două pasagere în cu vârste de 19 și 22 de ani, din al doilea autoturism, cel în care se aflau sucevenii.
Cu privire la același accident pompierii militari din Neamț au transmis că cu intervenit cu ajutorul echipamentelor specifice din dotare.
Din păcate trei persoane (bărbați de 17, 18 și 22 de ani) prezentau semne incompatibile cu viața, fiind declarat decesul acestora. Alți trei răniți (două fete de 19 și 22 de ani și un băiat de 18 ani), cu multiple traumatisme, au fost preluate de echipajele SAJ și SMURD și transportate la CPU Târgu-Neamț și UPU Piatra-Neamț.